ઉગમણા આકાશે સૂરજ મહોરવાનો સંદેશ લખાય, એ પહેલાં સરદાર બાગનું આખુંય મેદાન વાળીને છીંકો આવે એવું ચોખ્ખું ચણાક બનાવી દે! સરદાર બાગના બંગલામાં એ વખતે જૂનાગઢ રાજ્યના દીવાન, મહમદભાઇનો નિવાસ. આથી શહેર સુધરાઇએ સારી સફાઇ થાય માટે બંગલાના મેદાનની સફાઇ ગોવા ભગતને સોંપેલી… ગોવો ભગત સાવરણા સાથે આંખની પાંપણો પણ વાપરે, રજ કે તજ ક્યાંય ઊભાં શાનાં રહે? મેદાન વાળીને ભગત ઘરે આવે અને ઘરજોગ ‘ટાંકા ટેભા’ જેવું કામ કરે.